Sebastian Burduja îl ironizează pe Călin Georgescu: „Călărețul fără cap” zicea că „eolienele nu produc curent”. E încă o aberație
Sebastian Burduja a declarat, că la această oră, din nou, energia eoliană este cea mai importantă resursă din mixul energetic de producție, cu aproape 27% și 2000MW. Ministrul Energiei a adăugat că faptul că bate vântul ne aduce la o producție totală de peste 7200MW, ceea ce nu e rău deloc, chiar dacă avem un consum relativ mare, mai ales pentru o zi de weekend, de peste 8000MW. El l-a ironizat pe Călin Georgescu numindu-l „călărețul fără cap” care spunea în campania pentru prezidențiale de anul trecut că „eolienele nu produc curent”.